Tám enziŋ,
ané nyem metsiŋŋ enziŋ a ngá tébe ná aa kyak Yesus,
éde a ngá síli ñí ná:
“Á Nyágale,
ma yian bɔ á yá á mfá ye ná me wún éniŋ é ne mbéámbéá?”
Ané ñí a ngá síli ñí ná:
“Dzé é ne ntsilann á métsiŋŋ été?
Wa láŋ á yá?”
Éde nyem metsiŋŋ a ngá yalan ná:
“Dziŋŋe Ntí,
é Nzamá we,
ya nlém we óse,
ya éniŋ dzwe áse,
ya é nguu dwe áse,
ya ósímánn we óse;
dziŋŋe fe é mot mbɔ́ɔ́ ámvála wa dziŋ wámyen.”
Ané Yesus a ngá dzó ñí ná:
“Oó yalan yaá mvéáñ.
Bɔɔ́ge dzam te,
wa ye niŋ.”
Ve,
mot te a ngá kómo ñɔŋ ná émyen a ne nzósoó,
éde a ngá síli Yesus ná:
“Nzá a ne ma é mot mbɔ́ɔ́ te?”
Éde Yesus a ngá yalan ya ñí,
a dzóo ná:
“Mot enziŋ a ngá sɔ́ á Yerusalen ná aa ke á Jerikó,
ané benzeé midzɔ́ŋŋ bé ngá biñ ñí,
bé mana ñí dut akekwíñ bitóp,
bé mana fe ñí baa mevéŋŋ,
ané bé ngá lík a bóo ná á ŋga yaá wú,
bé kéñ.
Éde,
ya nzóŋán,
fára enziŋ ñí a ngá sɔ́ fe nzenn te;
niané a ngá yén mot te,
ané a ngá sáale ñí,
a kéñ.
Amvála te fe mot ye áyɔŋ Leví;
niané a ngá kwíñ bebeñ vóm te,
a yéne ñí,
ané a ngá sáale ñí,
ñí a kéñ fe.
Ve,
mot enziŋ ye á Samaria ñí a ngá ke nzenn te,
éde a ngá kwíñ é vóm mot te á mbé;
niané a ngá yén ñí,
ané a ngá kpee ñí engóngɔ́ɔ́,
éde a ngá yit ñí bebeñ,
á ŋga yala ñí mevéŋŋ,
eé swii mɔ mbwánn ya vino;
ané a ngá bwíi ñí édzakás deñ áyóp,
a kéñ ya ñí á ndá beyéŋ,
á ŋga baale fe ñí.
É mos mbɔ́ɔ́ ó ngá belan véa,
éde a ngá twáa bedenario bé beáñ,
a kee bɔ́ é mot á mbé ya ndá,
a dzóo ñí ná:
‘Baale ma ñí;
é dzóm áse wa ye dzímle áyóp,
ma ye yáán ya wa dɔ éyɔŋ ma ye búlán.’
Éde,
nzá ye é bot bé léa bá aa fonan ya wa ná a ngá lére é mot benzeé midzɔ́ŋŋ bé ngá biñ ná a ne ñí é mot mbɔ́ɔ́?”
Éde nyem metsiŋŋ te a ngá yalan ya ñí ná:
“É mot a ngá kpee ñí engóngɔ́ɔ́.”
Ané Yesus ñí a ngá dzó ñí ná:
“Kéŋ,
wa bɔɔ́ge fe amvála te.”